BFIT ชนซิลลิ่ง! โบรกฯ คาดเก็งกำไรทางเทคนิค-P/E ต่ำ-ปันผลสูง
BFIT ชนซิลลิ่ง! โบรกฯ คาดเก็งกำไรทางเทคนิค-P/E ต่ำ-ปันผลสูง ล่าสุดอยู่ที่ 43 บาท บวก 9.75 บาท หรือ 29.32% มูลค่าซื้อขาย 1.29 พันล้านบาท
BFIT ชนซิลลิ่ง! โบรกฯ คาดเก็งกำไรทางเทคนิค-P/E ต่ำ-ปันผลสูง ล่าสุดอยู่ที่ 43 บาท บวก 9.75 บาท หรือ 29.32% มูลค่าซื้อขาย 1.29 พันล้านบาท
19 เม.ย. 2564

ผู้สื่อข่าวรายงานว่า ราคาหุ้น บริษัท เงินทุน ศรีสวัสดิ์ จำกัด (มหาชน) หรือ BFIT ล่าสุด ณ เวลา 15.07 น. อยู่ที่ 43 บาท บวก 9.75 บาท หรือ 29.32% สูงสุดที่ 43 บาท ต่ำสุดที่ 36.75 บาท ด้วยมูลค่าซื้อขาย 1.29 พันล้านบาท

ทั้งนี้ นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที กล่าวว่า การปรับตัวเพิ่มขึ้นของหุ้น BFIT มาชนซีลลิ่ง 43 บาท/หุ้น มองว่าอาจจะมาจากปัจจัยทางเทคนิคที่ราคาหุ้นได้ปรับเพิ่มขึ้นมาต่อเนื่องในช่วงก่อนปิดทำการเทศกาลสงกรานต์ และเมื่อวันศุกร์ที่ 16 เม.ย.ทีผ่านมาติดต่อกัน 2 วันทำการ และวันนี้ได้ดีดตัวขึ้นแรงจากแรงซื้อที่เข้ามา เป็นสัญญาณทางเทคนิค
แต่หากมองด้านปัจจัยพื้นฐาน BFIT ถือว่ามีระดับ P/E ที่ค่อนข้างต่ำกว่าหุ้นในอุตสาหกรรมเดียวกัน โดยมี P/E อยู่ที่ 11-12 เท่า ทำให้ยังมีอัพไซด์ และยังเป็นหุ้นที่มีผลตอบแทนจากปันผลสูงถึง 4.2% จากอัตราจ่ายปันผล 1.40 บาท/หุ้น ซึ่งจะ XD ในวันที่ 5 พ.ค.นี้ ทำให้นักลงทุนอาจจะเข้ามาเก็งกำไรในช่วงนี้
ส่วนในประเด็นอื่นยังไม่ทราบแน่ชัดว่ามีปัจจัยเพิ่มเติมที่ส่งผลบวกต่อราคาหุ้นหรือไม่